

Αθήνα, 20η Δεκεμβρίου 2024

**Δελτίο Τύπου**

**Χριστουγεννιάτικο Τραπέζι 2024: Κόστος για Κάθε Προϋπολογισμό**

Το Ινστιτούτο Εμπορίου και Υπηρεσιών της Ελληνικής Συνομοσπονδίας Εμπορίου και Επιχειρηματικότητας (ΙΝ.ΕΜ.Υ.-ΕΣΕΕ), εκτίμησε το κόστος του χριστουγεννιάτικου τραπεζιού για το 2024 σύμφωνα με την πάγια πρακτική του. Καταγράφηκαν, με επιτόπια τιμοληψία και συνεντεύξεις με key-informers της αγοράς, οι τιμές τόσο από αλυσίδες Supermarkets όσο και από ειδικευμένα καταστήματα λιανικής (πχ ζαχαροπλαστεία/ κρεοπωλεία κτλ), καθώς και από τη Βαρβάκειο αγορά. Η εκτίμηση του κόστους για το φετινό χριστουγεννιάτικο τραπέζι (6-8 ατόμων) κυμαίνεται από **107,54 έως 148,89 ευρώ. Πρόκειται για μεταβολή της τάξης του 4,3% έως 5,8% σε σύγκριση με το αντίστοιχο τραπέζι του 2023.** Το εύρος των τιμών δικαιολογείται από την καταγραφή σειράς προϊόντων διαφορετικής ποιότητας, σε αρκετές τοπικές αγορές και διαφορετικούς τύπους καταστημάτων. Επιπρόσθετα, διευκρινίζεται ότι οι τιμές των προϊόντων που εμφανίζονται στους Πίνακες (1 & 2) είναι ενδεικτικές και επιχειρούν να χαρτογραφήσουν τη γενική κατανομή τιμών και την εικόνα της αγοράς (βλ. μεθοδολογικό σημείωμα).

Είναι σημαντικό να αναφερθεί ότι για λόγους συγκρισιμότητας των δεδομένων, με τις προηγούμενες ετήσιες έρευνες του ΙΝΕΜΥ για την εκτίμηση του κόστους του χριστουγεννιάτικου τραπεζιού, δεν έχουν συμπεριληφθεί κάποια προϊόντα που εντάσσονται στο «εορταστικό καλάθι». Αντίθετα, τα μελομακάρονα και οι κουραμπιέδες καταγράφονται, όπως κάθε χρόνο, ενώ δεν συμπεριλαμβάνονται στο «καλάθι του νοικοκυριού» ή στο «εορταστικό καλάθι».

Mετά την εορταστική περίοδο το ΙΝΕΜΥ-ΕΣΕΕ πρόκειται να διενεργήσει πανελλαδική έρευνα σχετικά με την εξέλιξη των πωλήσεων κατά την εορταστική περίοδο στις επιχειρήσεις του λιανικού εμπορίου.

**Πίνακας 1:** Σύγκριση εκτιμήσεων κόστους χριστουγεννιάτικου τραπεζιού 2024 και 2023

|  |  |  |  |  |  |
| --- | --- | --- | --- | --- | --- |
|  | Κόστος (€)/ μονάδα 2024  | Ποσότητα  | Συνολικό κόστος (€) 2024  | Συνολικό κόστος (€) 2023  | Μεταβολή2024/2023 (%) |
| Αρνί  | 11,00  | 5 κιλά  | 55,00ή 29,95ή 49,95ή  31,95 ή60,00 | 55,25ή28,60ή47,35ή30,50 ή59,50 | **-0,5%**  |
| Γαλοπούλα *(κατεψυγμένη)*  | 5,99  | 5 κιλά  | **4,7%**  |
| Γαλοπούλα *(νωπή)*  | 9,99  | 5 κιλά  | **5,5%**  |
| Χοιρινό *(σπάλα, χωρίς κόκαλο)*  | 6,39  | 5 κιλά  | **4,8%**  |
| Μοσχάρι | 12,00 | 5 κιλά | **4,2%** |
| Πατάτες  | 1,15 | 3 κιλά  | 3,45  | 3,39  | **1.8%**  |
| Ντομάτες  | 1,95  | 2 κιλά  | 3,90  | 3,70  | **5.4%**  |
| Μαρούλι  | 0,80  | 4 τεμ.  | 3,20  | 3,00  | **6.6%**  |
| Μήλα  | 1,69  | 2 κιλά  | 3,38  | 3,20  | **5,6%**  |
| Πορτοκάλια  | 1,04  | 2 κιλά  | 2,08  | 2,00  | **4,0%**  |
| Φέτα *(σε άλμη)*  | 10,33  | 1 κιλό  | 10,33  | 9,93  | **4,0%**  |
| Ελαιόλαδο  | 9,90  | 1 λίτρο  | 9,90 | 8,99  | **10,1%**  |
| Αναψυκτικά *(1,5 lt)*  | 1,40  | 2 φιάλες  | 2,80 | 2,62  | **6,9%**  |
| Μπύρες *(0,5 ltl)*  | 1,89 | 5 φιάλες  | 9,45  | 9,25  | **2,2%**  |
| Οίνος *(1 lt)*  | 3,90 | 2 φιάλες  | 7,80 | 7,56  | **3,2%**  |
| Κουραμπιέδες *(τυποποιημένοι)*  | 11,40 | 1 κιλό  | 11,40 ή 16,50  | 11,11 ή 16,10  | **2,6%**  |
| Κουραμπιέδες *(ζαχαροπλαστείου)*  | 16,50  | 1 κιλό  | **2,5%**  |
| Μελομακάρονα *(τυποποιημένα)*  | 9,90  | 1 κιλό  | 9,90 ή 16,10  | 9,75 ή 15,77  | **1,5%**  |
| Μελομακάρονα *(ζαχαροπλαστείου)*  | 16,10  | 1 κιλό  | **2,1%**  |
| **Συνολικό κόστος**  |   |  | **107,54 € έως** **148,89 €**  |  **103,10 €** **έως**  **140,76€** | **4,3%****έως****5,8%** |

Πηγή: ΙΝ.ΕΜ.Υ. της ΕΣΕΕ

**Πίνακας 2:** Εκτίμηση εύρους τιμών προϊόντων χριστουγεννιάτικου τραπεζιού, 2024

|  |  |  |  |
| --- | --- | --- | --- |
| **Είδη**  | Βαρβάκειος Αγορά (από – έως)  | Super-Markets (από – έως)  | Ειδικευμένα καταστήματα (από-έως)  |
| Αρνί  | 6,99 – 8,99  | 9,80 - 11,90  | 10,00 – 15,99  |
| Γαλοπούλα *(κατεψυγμένη)*  | -  |  4,65 – 6,49  | 5,00 – 10,40  |
| Γαλοπούλα *(νωπή)*  | 9,99 – 11,99  | 7,99 – 10,95  | 6,99 – 15,29  |
| Χοιρινό *(σπάλα, χωρίς κόκαλο)*  | 4,99 – 7,99  | 5,09 – 7,60  | 5,99 – 14,50  |
| Μοσχάρι | 6,99 – 10,99 | 12,20 – 14, 65 | 9,99 – 16,99 |
| Πατάτες  | 0,59 – 1,29  | 0,98 – 2,19  | 0,89 – 2,19  |
| Ντομάτες  | 1,49 – 1,58 | 1,89 – 3,29  | 1,29 – 2,49  |
| Μαρούλι  | 0,79 – 0,99  | 0,73– 1,75  | 0,59 – 1,49  |
| Μήλα  | 1,29 – 1,49 | 1,22 – 4,25  | 1,49 – 2,88  |
| Πορτοκάλια  | 0,69 – 0,89  | 1,00 – 2,20  | 0,89 – 2,50  |
| Κουραμπιέδες *(τυποποιημένοι)*  | -  | 9,11 – 19,67  | 14,99 – 18,99  |
| Κουραμπιέδες *(ζαχαροπλαστείου)*  | -  | -  | 13,50 – 26,99  |
| Μελομακάρονα *(τυποποιημένα)*  | -  | 7,98 – 13,22  | 12,00 – 19,50  |
| Μελομακάρονα *(ζαχαροπλαστείου)*  | -  | -  | 12,80 – 25,99  |
| Φέτα *(σε άλμη)*  | 9,80 – 14,40  | 9,98 – 21,49  | 8,99 – 16,99  |
| Ελαιόλαδο  | -  | 9,45 – 17,12  | 9,00 – 25,90  |
| Αναψυκτικά *(1,5 lt)*  | -  | 1,15 – 2,04  | 1,20 – 2,40  |
| Μπύρες *(0,5 lt)*  | -  | 0,94 – 4,47  | 1,60 – 4,90  |
| Οίνος *(1lt)*  | -  | 2,30 – 22,70  | 7,20 – 24,40  |

Πηγή: ΙΝ.ΕΜ.Υ. της ΕΣΕΕ

**Μεθοδολογικό Σημείωμα**

*Το ΙΝ.ΕΜ.Υ. της ΕΣΕΕ πραγματοποίησε, κατά το διάστημα 18-19 Δεκεμβρίου 2024, ενδεικτική καταγραφή των τιμών πώλησης των προϊόντων του χριστουγεννιάτικου τραπεζιού, με τη μέθοδο της επιτόπιας παρατήρησης σε εμπορικές αγορές της Αττικής και διαμέσου τηλεφωνικής συνέντευξης για τη Θεσσαλονίκη. Επισημαίνεται ότι:* ***α)*** *Η καταγραφή των τιμών είναι ενδεικτική και δεν αντανακλά πλήρως το επίπεδο των τιμών σε πανελλαδικό επίπεδο,* ***β)*** *Στην καταγραφή εξαιρέθηκαν τα προϊόντα που διατίθενται με το καθεστώς των προσφορών (προωθητικών ενεργειών),* ***γ)*** *Για την αποτύπωση της μίας αντιπροσωπευτικής τιμής ανά προϊόν χρησιμοποιήθηκαν σταθμισμένοι (και μη) μέσοι όροι,* ***δ)*** *Ο υπολογισμός του κόστους έγινε με βάση ένα είδος κρέατος ενώ στα είδη ζαχαροπλαστικής εκτιμήθηκε βάσει των τυποποιημένων ή των μη τυποποιημένων γλυκισμάτων και* ***ε)*** *Κατά την εκτίμηση εξαιρέθηκαν οι ακραίες τιμές.*